Rino Serra/Le fior dël mal/080


LXXX, Ël gust dël gnente 
Spirit sagrinà, un temp an-namorà dla lòta, 
La speransa, che da sò spron viscava tò ardor, 
A veul pa pì 'nforchete! Cogg-te sensa pudor, 
Vej caval che a ògni ostacol a bat soa piòta. 

Rassegn-te cheur; deurm tò seugn da animal sta vòta. 

Spirit vinciù, sfinì! Për ti vej predator, 
L'amor l'ha pa pì gust, nen pì che la disputa; 
Adieu donca, cant ëd tromba e sospir ëd fluta! 
Piasì, ten pì nen un cheur sagrinà e scur aor! 

La prima adorabil l'ha përdù sò odor! 

Minuta për minuta ël temp am mulin-a 
Come la fiòca in-mensa 'n còrp sensa calor; 
Mi i bèico da l'àut ël mond an sò grand viror 
E serco pa pì l'arfugi 'd na cassin-a. 

Valanga, it veule porteme 'n toa rovin-a? 

Rino Serra
Leteratura piemontèisa
Baudelaire